《黄卧庵新守苍梧因羽寄怀兼示谢子星源》
明代·郭之奇

眼中苍梧水，悠悠散粤云。一麾谁出守，五马动朝曛。

为问腾骧谁凡几，能使冀群推騄駬。男儿怀抱本难知，豹变其文亦有以。

梧峰万叠九疑通，此内烟霞尚可公。不厌他谁车笠下，我将筑室居其中。

因思雨散年十九，所忆云从二三友。三山人士复何如，谢子相逢复困居。

南溟有物天池满，志怪齐谐安可算。自料归休未有期，且求一壑依前伴。

紫芝烨烨俟秋菲，芳草离离静落晖。千里思莼鲈正美，莫讶衡阳雁反飞。

作者简介：郭之奇（1607年－1662年），字仲常，号菽子，又号正夫、玉溪。广东揭阳县榕城东门（今广东揭阳市榕城区）人。为南明大臣，历任南明文渊阁大学士加太子太保（相当宰相）兼吏部尚书、兵部尚书，率军转战闽粤滇黔抗清，于顺治十八年（1661年）在广西桂林为清将韦永福所俘，翌年殉国。清乾隆四十一年（1776年）追谥忠节。